Ada van 'Olland

Ada (1188 - 1223) was graevinne van 'Olland en Zeêland vanaf 1203. Ada was 'n dochter van Dirk VII van 'Olland en Aleid van Kleef. Toen-a 'eur vaoder in 1203 stierf was Ada de leste nog levende dochter. Om de positie van Ada te verstevihen liet 'eur moeder de 15-jaerige Ada nog vò de begraevenisse van 'eur vaoder trouwe mee Lodewiek II van Loon.

Willem I van 'Olland
Der ome Willem I van 'Olland erken'n Ada echter nie as graevinne en riep zen eihen uut toet hraef van 'Olland. Ierbie kreeg 'een steun van edeln uut Kennemerland wideur a onder aore Lodewiek II van Loon moes vluchen.

In de Burg van Leien
Toen a de vaor van Ada wier behraeven, wier se in 't nauwe edreven deur mann'n van Willem I van 'Olland bie Leien. Dirop verschuuln ze der eihen in de Burg van Leien die a nae een beleg van de burghraef van Leien, Philips van Wassenaer, wier inenoom'n. Ada wier deur der ome vastezet op Tessel.

Loonsen Oôrlog
In laeter tied wier Ada ni den Iengelse konieng Jan zonder Land estierd. Ierop nam Willem 't bestier van 't hraefschap op, wideur a de Loonsen Oôrlog volhen. Dezen oôrlog eindihen in 't Verdrag van Bruhhe. Formeel wier ierbie de hrond verdeêld tussen Willem en Lodewiek II van Loon.

Claims
In 1207 kreeg Lodewiek Ada vrie, mè Ada was der claim op 't hraefschap kwiet. Ze probeern 't nog trug te kriehen, mè in 1213 mossen ze der claim definitief opheven. Ada stierf kinderloôs in 1223 en ze lig behraeven in den Abdie van Herknrode.

 Lienks nae buten 
Portret in Digitaal Vrouwenlexicon

Categorie:Graef van 'Olland en Zeêland